Planulina ariminensis

Planulina ariminensis ir kosmopolītiska foraminīferu suga rotaliīdu kārtā un planulinīžu dzimtā. Sugu 1826. gadā aprakstīja franču naturālists Alsids Orbiņī. Planulina ariminensis ir planulīnu tipiskā suga. Šī suga ir izplatīta Vidusjūrā, Egejas un Marmora jūrā, Melnās jūras dienvidu daļā, Biskajas līcī, Īrijas jūrā, Lamanšā, Meksikas līcī, Atlantijas okeānā, Klusajā okeānā, pie Japānas un Ķīnas krastiem u.c.World Foraminifera Database. Ģeohronoloģiski suga ir zināma no pliocēna līdz mūsdienām.Foraminifera Database - illustrated catalog.

 Apraksts 
Čaula gandrīz plakanspirāliska, saplacināta, ventrālā puse nedaudz izliekta, Agrīnās kameras redzamas no abām pusēm. Ārmala ir plakana un ar nelielu dubultķīli, kas uz pēdējās kameras pāriet vienā un atrodas tikai dorsālajā pusē. Pēdējo vijumu veido apmēram desmit kameras. Šuves ir izliektas uz aizmuguri, piepaceltas, visaugstākās atrodas čaulas agrīnajā daļā. Sieniņas klātas ar ieapaļiem padziļinājumiem, un katra šāda padziļinājuma centrā atrodas liela pora. Atvere atrodas perifērijā un to veido liela lokveidīga sprauga, kas iestiepjas dorsālajā pusē un turpinās gar šuves līniju starp diviem pēdējiem vijumiem un stiepjas apmēram divu līdz triju kameru attālumā.Galloway, J. J., & Wissler, S. G. (1927). Pleistocene Foraminifera from the Lomita Quarry Palos Verdes Hills, California. Journal of Paleontology, 1: 35–87. 66. lpp.

 Atsauces 

Kategorija:Foraminīferas